Foto: Pagina de Facebook a lui Attila Biro

Publicitate

"Comunicatul ăsta este incorect. Mă delimitez de el", a scris Attila Biro, jurnalist al publicației Gândul.info, pe pagina sa de Facebook, despre comunicatul de presă al Mediafax cu privire la anchetările care vizează grupul de presă.

Jurnalistul de la Gândul.info, publicație care face parte din Mediafax Group, a mai subliniat faptul că oricine încalcă legea "trebuie să plătească".

"Dacă cineva a încălcat legea trebuie să plătească. Susțin și voi susține acest principiu", a mai scrie Attila Biro.

Reamintim că ieri seară Mediafax Group a reacționat printr-un comunicat de presă după punerea în mișcare a acțiunii penale. Mediafax Group a precizat că îşi va promova cu vigoare în justiţie punctul de vedere diferit de cel al procurorilor şi inspectorilor antifraudă care încadrează drepturile de autor la evaziune fiscală.

„În fapt, procurorii şi inspectorii antifraudă califică activităţile de drept de autor independente ca dependente şi le încadrează la evaziune fiscală. Avem un punct de vedere diferit asupra faptelor şi îl vom promova cu vigoare în justiţie”, se arată în comunicat.

Vezi comunicatul complet AICI.

Carmen Maria Andronache

carmenpaginademedia.ro